სენატმა ენერგო-ყაირათიანობის კანონპროექტი დაბლოკა 
ორპარტიული მხარდაჭერით შემუშავებული კანონპროექტი სენატში დაიბლოკა. კანონპროექტმა ენეგეტიკის ქვეკომიტეტში ხმების სამი მეხუთედის მოგროვება ვერ შეძლო, რის გამოც ის სენატში საერთო კენჭისყრაზე ვერ ჯერ გავა.
კანონპროექტის იდეა საკმაოდ მარტივია - ამერიკის მთავარობამ, კერძო კომპანიებმა და ინდივიდუალურმა პირებმა ენერგორესურსების უფრო ყაირათიანი ხარჯვის პრაქტიკას უნდა მისდიონ. დემოკრატებს, რომლებიც ძირითადად გარემოს დაცვის მომხრეები არიან, კანონპროექტი იმის გამო მოეწონათ, რომ ის სავარაუდოდ სათბურის გაზებს შეამცირებდა. ფისკალურად კონსერვატიულმა რესპუბლიკელებმა კი კანონპროექტის ინიციატივა იმის გამო მოიწონეს, რომ ის მთავრობას მომავალში ელექტრო ენერგიის გამომუშავებისა და ზოგადად ენერგო რესურსების საფასურს შეუმცირებდა. გარდა ამის, ინიციატივა ამერიკაში ათასობით სამუშაო ადგილს შექმნიდა. შესაბამისად, მას ბიზნეს წრეები და გარემოს დამცველები ერთნაირად უჭერდნენ მხარს. სენატის უმრავლესობის ლიდერმა ჰარი რიდმა კანონპროექტი ასე შეაჯამა: რატომ დაიბლოკა კანონპროექტი სენატში? რესპუბლიკელებმა, რომლებსაც სენატში უმცირესობა აქვთ, ფილიბასტერის წესი გამოიყენეს, რომლის თანახმადაც კანონპროექტის განხილვა უვადოდ შეიძლება გაგრძელდეს. ფილიბასტერის შესაწყვეტად რესპუბლიკელები კანონპროექტის განხილვაში მონაწილეობის მიღებას ითხოვენ. მაგალითად, სენატორ ჯონ კორნინიდ თქმით: რესპუბლიკელებს სურთ ამ კანონპროექტში ორი თემა შეიყვანონ - კანადიდან სადავო მილსადენის ამერიკაში შემოყვანა და ქვანახშირზე მომუშავე ელექტრო სადგურებზე დაწესებული ახალი შეზღუდვების მოხსნა. გარემოს დამცველები, რომლებიც დემოკრატების ერთ-ერთ უდიდეს საარჩევნო ბაზას წარმოადგენენ, რესპუბლიკელების წინადადებებს ეწინააღმდეგებიან. დემოკრატი სენატორი რიჩარდ დურბინი რესპუბლიკელებს ეკოლოგიური ზიანის მომტანი მიზნების მისაღწევად საპარლამენტო პროცედურების ბოროტად გამოყენებაში სდებს ბრალს: დურბინი ამბობს, რომ ენერგო-ყაირათიანობის კანონპროექტი უკვე აერთიანებს რესპუბლიკელების არაერთ შემოთავაზებას. სენატორი კორნინისთვის ეს საკმარისი არ არის, რომელიც დემოკრატებს კანონპროექტში კიდევ რამდენიმე დამატების შეტანას სთხოვს მის კენჭისყრაზე გატანამდე. კორნინი ამბობს, რომ მან და სხვა რესპუბლიკელებმა კანონპროექტი პროტესტის ნიშნად დაბლოკეს: ბრუკინგსის ინსტიტუტის პოლიტიკური ანალიტიკოსი ტომას მანი ამბობს, რომ პარტიული დაპირისპირება, რომელიც დღეს სენატში მათ თანამშრომლობას მნიშვნელოვნად ართულებს, რამდენიმე ათწლეულის წლის წინ პრობლემას არ წარმოადგენდა: სენატში უკანასკნელ პერიოდში არაერთი მნიშვნელოვანი კანონპროექტი გაიყინა. მათ შორისაა, ქვეყნაში მინიმალური სახელფასო ზღვრის გაზრდის, უმუშევრობის შეღავათების გაგრძელების, იარაღის მყიდველების წარსულის დეტალური შემოწმებისა და საემიგრაციო რეფორმის კანონპროექტები.